बीमा, जीपीएफ, एसआईपीएफ पोर्टल पर ऑनलाइन दिखेंगे
राज्यबीमा प्रावधायी निधि एवं एनपीएस योजना के रिकॉर्ड की स्केनिंग एवं डिजिटलाइजेशन का कार्य पूरा कर लिया गया है। कर्मचारी अपने बीमा, जीपीएफ, एनपीएस खातों की जांच स्वयं ऑनलाइन कर सकते हैं।
राज्य बीमा एवं प्रावधायी निधि विभाग के उपनिदेशक दिनेशचंद शर्मा ने बताया कि एसआईपीएफ पोर्टल पर बेग में समस्त कर्मचारियों के जीपीएफ एवं बीमा के दस्तावेज/लेजर्स अवलोकनार्थ एवं आवश्यक कार्रवाई के लिए उपलब्ध हैं। स्केन किए गए दस्तावेजों का अवलोकन कर बीमा, जीपीएफ एवं एनपीएस के लेजर्स के गेप्स की पूर्ति के लिए रिकॉर्ड बुक, पासबुक की प्रमाणित प्रति उपलब्ध कराया जाना सुनिश्चित करें, जिससे गेप्स की पूर्ति की जा सके।
उन्होंने समस्त आहरण वितरण अधिकारियों से कहा कि वे वर्ष 2017-18 में जिन सेवानिवृत होने वाले कर्मचारियों की राज्य बीमा पॉलिसी 1 अप्रैल 2017 को परिपक्व होने जा रही है वे ऐसे कर्मचारियों के क्लेम फार्म एसआईपीएफ पोर्टल पर ऑनलाइन तैयार कर सबमिट करें, जिससे परिपक्वता की तिथि को क्लेम का भुगतान प्राप्त किया जा सके।
hin_Deva hin_Deva hin_Deva hin_Deva